கேள்வி: மரியா கிளேனொவா - இளமையும் கல்வியும் பற்றி தகவல் சொல்.
பதில்: மரியா வாசில்யெவ்னா கிளேனொவா 1898 -இல் உருசியப் பேரரசு இர்குஸ்க் என்ற இடத்தில் பிறந்தார். எக்கத்தரீன்பூர்க் என்ற இடத்தில் கல்வியைத் தொடங்கினார். பின்னர் முதல் உலகப் போர் பொழுது ஒரு மருத்துவ படிப்பைத் தொடரவேண்டி இவர் மாஸ்கோ சென்றார். உருசிய உள்நாட்டுப் போர் போது மருத்துவப் படிப்பினைத் தொடர சைபீரியாவுக்குப் பயணம் மேற்கொண்டார். 1920 இன் தொடக்கத்தில் மாஸ்கோ திரும்பிய கிளேனொவா கனிமவியல் படிக்கத்தொடங்கினார். 1924 இல் மாஸ்கோ பல்கலைக்கழகம் கனிமவியலில் பட்டம் பெற்றார். ''யாகொவ் சமாலியவ், விளாடிமிர் வெர்னட்ஸ்கி'' ஆகியோரின் மேற்பார்வையில் இவர் தனது முனைவர் பட்ட ஆய்வை மேற்கொண்டார்.
கேள்வி: மரியா கிளேனொவா - பணிகள் பற்றி விளக்கவும்.
பதில்: கிளேனொவா, 1925 இல் சோவியத் கப்பலான ''பெர்சூயிஸ்'' என்ற கப்பலில், சோவியத் ஒன்றியத்துக்கு அப்பாலான தனது கடல்சார் புவியியல் ஆய்வுப்பணியினைத் தொடங்கினார். இந்த ஆய்வுக் கப்பலானது மிதக்கும் கடல்சார் ஆய்வு நிறுவனத்துடன் இணைக்கப்பட்டிருந்தது. (தற்பொழுது இத்துறை நிக்கொலாய் எம்.கினிபோவிச் கடல்மீன்வள மற்றும் கடல்சார்வழி துருவ ஆய்வு நிறுவனம் என அழைக்கப்படுகிறது) பேரன்ட்ஸ் கடல், நொவாயா செமிலியாவின் தீவுக்கூட்டம், ஸ்பிட்ஸ்பெர்கன், பிரான்ஸ் ஜோசம் லேண்ட் ஆகிய இடங்களில் ஆய்வுகள் மேற்கொள்ளப்பட்டன. இப்பயணத்தில் 1993 ஆம் ஆண்டு கிளேனொவா பேரண்ட் கடலின் கடல்படுகையின் வரைபடத்தை வரைந்து முடித்தார். அங்கு ஒரு புதிய சமவெளியைக் கண்டறிந்தார். அந்தப் பகுதிக்கு பேரண்ட் கடல் சமவெளி (85ºவ, 40ºகி) எனப்பெயரிட்டார். 1597 இல் தனது கடல்சார் ஆய்வுப்பயணத்தில் வடகிழக்கு வழியாகச் செல்லும்போது இறந்த டச்சுநாட்டின் துருவ ஆய்வாளர் வில்லியம் பேரண்ட் நினைவாக இப்பெயர் சூட்டப்பட்டது. 1949 களில் சோவியத் ஒன்றிய அறிவியல் அகாதமியின் ஷர்சாவ் கடலியல் நிறுவனத்தில் முதுநிலை ஆய்வாளராகப் பணிபுரிந்தார். இது அட்லாண்டிக் கடல், அந்தாட்டிக்கா, காஸ்பியன் கடல், பேரன்ட்ஸ் கடல், வெள்ளைக் கடல் ஆகிய பகுதிகளில் கடல்சார் ஆய்வுகளை உள்ளடக்கிய பணியாகும். 1956 இல் தென் திசைச் சார்ந்த , அண்டார்டிகாவில் கடற்கரையில் கணக்கெடுக்கப்படாத பகுதிகளை ஆய்வு செய்யவேண்டி, சோவியத் கடல்சார் ஆய்வுக்குழுவுடன் பயணம் மேற்கொண்டார். கிளேனொவா பள்ளத்தாக்கு என்றழைக்கப்பட்ட ஒரு பள்ளத்தாக்கு ஆய்வுக்குழுவினரால் 1981-1983 களில், கண்டுபிடிக்கப்பட்டு இவர் மறைவுக்குப் பிறகு இப்பெயர் சூட்டப்பட்டது. பிரேசில் சவ்வாதோர், பாகையா கிழக்கே கடலில் அமைந்துள்ள கிளேனொவா கடல்மலை 450&nbsp;கி.மீ., வீனஸ் எரிமலையின் எரிமலைவாய்ப்பகுதி (வீனசின் கிளேனொவா எரிமலை வாய்ப்பகுதி, அண்டார்டிகாவில் கிளேனொவா சிகரம் ஆகியவை இவரைக் கௌரவப்படுத்தும் விதமாகச் சூட்டிய பெயர்களாகும்.[http://data.aad.gov.au/aadc/gaz/scar/display_name.cfm?gaz_id=137791 Klenova Peak.] Scientific Committee on Antarctic Research Composite Gazetteer of Antarctica